Urskog skytterlag arrangerer Urskogstevnet i baneskyting hvert år i slutten av mai. Dette er et stevne som i 2013 samlet hele 419 skyttere fra hele landet, noe som gjør det til et av de største banestevnene i landet. Stevnet ble arrangert første gang i 1957. Da var det kun for lagene i krets 1 i Akershus. Fra 1963 ble stevnet åpent for hele Akershus Skyttersamlag og for hele landet i 1986. Det første stevnet på elektroniske skiver var i 1999.